

**TEISALDATAVA HOONE MÜÜK**

ENAMPAKKUMISE KUTSE

1. **Üldandmed**

Enampakkumise korraldajaks on Aktsiaselts Tallinna Linnatransport (edaspidi ka TLT), Kadaka tee 62a, 12618 Tallinn.

Lisainformatsioon: kontaktisik Rasmus Sirel, e-post: Rasmus.Sirel@tlt.ee, tel: +372 51 86515

*Enampakkumine viiakse läbi vastavalt TLT hangete ja enampakkumise läbiviimise korrale*

[*https://www.tlt.ee/wp-content/uploads/2023/07/Hangete-ja-enampakkumiste-labiviimise-kord-2023.pdf*](https://www.tlt.ee/wp-content/uploads/2023/07/Hangete-ja-enampakkumiste-labiviimise-kord-2023.pdf)

1. **Enampakkumisele tulev vara**

TLT paneb avalikule enampakkumisele aadressil Vana- Lõuna tn 41/3, 10134 Tallinn, kinnistul asuva metallist hoone.

Hoone rajati algselt spordihalli/ võimlana, kuid viimastel aastatel oli see kasutusel TLT trammiteenistuse töö- ja laoruumidena.

Hoone on koheselt enampakkumise võitjale üle antav. Enampakkumise võitjaga sõlmitakse müügileping. Hoone demonteerib hoone omandaja omal kulul ja vastutusel müügilepingus sätestatud tingimustel. Hoone tehnilised üksikasjad on toodud Lisas 1.

Pakkuja võib enne pakkumuse tegemist hoonega tutvuda leppides selleks TLT kontaktisikuga kokku pooltele sobiva aja.

Enampakkumise minimaalne alghind on **10 000 EUR** (kümme tuhat eurot) ilma käibemaksuta.

Pakkumus tuleb esitada **17.05.2024.a.** laekumisega hiljemalt kell 16:00 e-posti aadressil tlt@tlt.ee, e-kiri saata märgusõnaga “Pakkumus enampakkumisele „Teisaldatava hoone müük”. Pakkumus lisada e-kirjale digikonteineris (vt p 3.4.2), pakkumuse sisu palume e-kirjas endas mitte avaldada.

1. **Osalemine enampakkumisel**
	1. Pakkumine toimub kõikidele pakkujatele võrdsetel alustel, arvestades kohalduvates Eesti Vabariigi seadustes ja alama astme õigusaktides ning käesolevas enampakkumise kutses sätestatud tingimusi.
	2. TLT ei võta arvesse pakkumist pakkujalt, kellel on:
2. enampakkumise väljakuulutamise päeva seisuga õigusaktidest tulenevate riiklike maksude, tema elu- või asukoha kohalike maksude või sotsiaalkindlustuse maksete võlgnevus. TLT kontrollib võlgnevusi avalikest andmebaasidest;
3. välja kuulutatud pankrot või sundlõpetamine, pakkuja äritegevus ei tohi olla peatatud;
4. TLT ees võlgnevusi;
	1. TLT ei hüvita pakkumuse koostamise ega esitamisega seotud kulusid.
	2. **Nõuded pakkumusele**
		1. Pakkumus peab olema esitatud eesti keeles.
		2. Pakkumus peab olema pakkuja esindusõigusliku isiku poolt digitaalselt allkirjastatud. Pakkumuse allkirjastamisel volitatud esindaja poolt tuleb lisada volikiri.
		3. Pakkumus peab olema jõus vähemalt 60 kalendripäeva.
	3. Enampakkumise tulemuste selgitamine
		1. Nõuetele mittevastavaid pakkumusi arvesse ei võeta.
		2. Kui 2 (kaks) või enam pakkujat on teinud võrdse hinnapakkumuse, saavad võrdselt parima pakkumuse teinud pakkujad teha korrigeeriva hinnapakkumuse, mis ei tohi olla madalama hinnaga kui esialgne pakkumus ja alla sätestatud minimaalse alghinna. Juhul, kui ka korrigeeritud hinnapakkumise esitamisel selgub, et pakkujad on esitanud võrdsed hinnad, valitakse parimaks pakkumuseks ajaliselt varem laekunud pakkumus.
		3. Pakkumusi hindab TLT-s moodustatud komisjon.
		4. Hindamiskriteeriumiks on pakkumuse maksumus. Osakaal: 100%.

Hindamismetoodika kirjeldus: Kõrgeima väärtusega pakkumus (ehk kõige kõrgem hind eurodes saab maksimaalse arvu punkte. Teised pakkumused saavad punkte proportsionaalselt vähem ja arvutatakse valemiga: "kõrgeim väärtus" / "pakkumuse väärtus" \* "osakaal".

* + 1. Eduka pakkuja kinnitab TLT juhatus.
		2. Pakkumust sisaldavale e-kirjale (st kaaskiri) esitatavad nõuded:

1) e-kirja teemaks märkida – “Pakkumus enampakkumisele „Teisaldatava hoone müük ”;

2) Pakkuja kontaktandmed, et hilinemise korral oleks võimalik pakkumust avamata teavitada pakkumuse mitte arvesse võtmisest (nimi või ärinimi, aadress, telefoni nr, e-posti aadress).

* 1. TLT võib pakkumiste esitamise tähtaega vajadusel pikendada.
	2. Kui enampakkumise ajal või järel TLT vajab otsuse tegemiseks lisateavet, võib TLT pakkujatele esitada täpsustavaid ja täiendavaid küsimusi ning päringuid.
1. **Lepingu sõlmimine, kehtivus ja selle lõpetamine**
	1. Võitjaga sõlmitakse müügileping TLT vormil (lisatud kutsele).
	2. Kui enampakkumise võitja ei ole lepingut sõlminud 14 kalendripäeva jooksul eduka pakkuja kuulutamisest, siis on TLT-l õigus edukas pakkuja kuulutada mittevastavaks, tunnistada enampakkumine nurjunuks või kuulutada edukaks paremuselt järgmise pakkumuse teinud pakkuja.

Aktsiaselts Tallinna Linnatransport

06.05.2024.a.

Lisad:

Lisa 1 tehniline spetsifikatsioon ;

Lisa 2 müügilepingu projekt.